Supplicat sanctitati vestre deuotus et humilis vester Thidemannus Wlfhardi, canonicus Aboensis, ambaxator illustris principis domini regis Norwegie et Swecie, quatenus sibi plenam remissionem omnium peccatorum suorum semel in mortis articulo a pena pariter et a culpa concede[re] dignemini de gratia speciali vt in forma. – Fiat. R. Item supplicat idem Thidemannus, quatenus sibi in personam dilecti fratris sui Wilikini Wlfhardi, rectoris parrochialis ecclesie de Karis Aboensis diocesis, specialem gratiam facientes de canonicatu ecclesie Darbatensis cum plenitudine juris canonicj dicto Wilikino dignemini prouidere, prebendam uero ac dignitatem, personatum uel officium, cum cura vel sine cura, si que, si qui vel si qua in dicta ecclesia Darbatensi vacant (!) ad presens vel cum simul aut successiue ibidem vacauerint (!), conferendum dicto Wilikino donationi apostolice reseruatis cum acceptacione, inhibicione, decreto et clausula anteferri, non obstante quod dictam ecclesiam de Karis noscitur obtinere, cum omnibus alijs non obstantibus et clausulis oportunis ac executoribus. – Fiat. R. Item supplicat idem Tidemannus, quatenus sibi in personam dilecti sui Dionisij Anquille, clerici licenciati in artibus bacallarii in legibus Morinensis diocesis, specialem [gratiam] facientes de canonicatu ecclesie sancti Petri Toralcensis Tornacensis diocesis ….. dicto Dionisio dignemini prouidere …. Fiat. R. Item supplicat idem Tidemannus, quatenus sibi in personam dilecti familiaris et seruitoris Henrici, dicti Nauegheer, clerici Tornacensis diocesis, specialem graciam facientes de aliquo officio matricularum seu custodie sine cura, spectante communiter vel diuisim ad collationem, presentationem, prouisionem seu quamuis aliam dispositionem abbatum et conuentuum sancti Petri et sancti Bauonis Gandensis monasteriorum, ordinis sancti Benedicti dicte diocesis … dicto Henrico dignemini prouidere …. Fiat. R. Et quod transeant sine alia lectione …. Fiat. R. Datum Auinione VI idus septembris anno sexto.